**IZPITNI RED ( potek pisnih in ustnih izpitov)**

PISNI IZPIT

* Traja največ 120 minut in najmanj 90 minut. V času pisnega izpita NI ODMOROV.
* Razporeditev kandidatov po skupinah in izpitnih prostorih je objavljena na dan izpita, najkasneje 60 minut pred začetkom pisnih izpitov, na oglasni deski na gimnaziji.
* Kandidati se zberejo pred izpitnim prostorom 20 minut pred začetkom pisnega izpita, ob 8.40 uri.
* Pisni izpit se začne ob 9.00 uri.
* Če kandidat zamudi začetek pisnega izpita za manj kot 30 minut, lahko pristopi k opravljanju pisnega izpita. Čas opravljanja izpita se mu ne podaljša.
* Za IDENTIFIKACIJO mora imeti kandidat osebni dokument s sliko. Če dokumenta nima, nadzorni učitelj to zabeleži v zapisnik, identifikacija se opravi najkasneje v 24 urah po začetku izpita.
* V izpitni prostor lahko kandidati prinesejo le NUJNE OSEBNE PREDMETE, ki jih odložijo na za to določeno mesto, in pripomočke, dovoljene s predmetnim izpitnim katalogom.
* Kandidati v izpitnem prostoru NE SMEJO IMETI PRIPOMOČKOV, KOT JE MOBITEL IN DRUGE PRENOSNE ELEKTRONSKE KOMUNIKACIJSKE NAPRAVE. Pred začetkom izpita ga shranijo v garderobni omarici ali oddajo nadzornemu učitelju.
* Kandidati morajo upoštevati navodila nadzornega učitelja, naloge morajo reševati samostojno, z dovoljenimi pripomočki, ne smejo se pogovarjati in motiti poteka izpita.
* Med pisnim izpitom lahko z dovoljenjem in v spremstvu nadzornega učitelja zapusti prostor le po en kandidat. Odsotnost dovoli nadzorni učitelj, le v izjemnih primerih daljšo od 5 minut.
* Prvih 30 minut po začetku pisnega izpita in praviloma 15 minut pred iztekom časa, določenega za reševanje izpitne pole, ne sme noben kandidat zapustiti izpitnega prostora.
* Za menjavo izpitnih pol je določen premor, ki traja 10 minut. V tem času kandidati ne smejo zapuščati izpitnega prostora.
* Kandidat, ki je pisni izpit začel, mora gradivo za izpit tudi oddati.
* Kandidat lahko odda gradivo pred iztekom časa in zapusti izpitni prostor v dovoljenem času.

USTNI IZPITI  
Predsednik šolske izpitne komisije pozove kandidata, da izbere izpitni listek.

* Izpitni listki morajo biti kandidatu predloženi tako, da se ne vidi njihova vsebina.
* Kandidat ima pravico enkrat zamenjati izpitni listek.
* Kandidat ima pred začetkom ustnega izpita pravico do 15 minutne priprave.
* Ustni izpit, ki se začne z odgovarjanjem kandidata na vprašanja iz izpitnega listka, traja največ 20 minut.
* Izpraševalec lahko kandidatu postavlja dodatna vprašanja, s katerimi se razčlenjujejo vprašanja z izpitnega listka.
* Med opravljanjem ustnega izpita enega kandidata se lahko pripravlja naslednji kandidat.
* Uporabljeni izpitni listki se vrnejo v komplet izpitnih listkov.